แรงขายทำกำไรกด SET ปิดลบ 7 จุด แวลู่ทะลัก 1.07 แสนลบ. ลุ้นพรุ่งนี้รีบาวด์
แรงขายทำกำไรกด SET ปิดลบ 7 จุด แวลู่ทะลัก 1.07 แสนลบ. ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,476.13 จุด ลบ 6.54 จุด หรือ 0.44% มูลค่าการซื้อขาย 1.07 แสนล้านบาท
14 ธ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,476.13 จุด ลบ 6.54 จุด หรือ 0.44% มูลค่าการซื้อขาย 1.07 แสนล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวลงจากแรงขายทำกำไรหุ้นขนาดใหญ่หลังจากปรับขึ้นไปมากแล้ว นำโดยกลุ่มพลังงานและกลุ่มแบงก์ มองเป็นการพักตัวในระยะสั้นแล้วเวียนไปเล่นหุ้นในกลุ่มอื่น อย่างกลุ่มสื่อสารและกลุ่มค้าปลีกที่วันนี้ปรับตัวขึ้นได้
ขณะที่ตลาดหุ้นในภูมิภาคเอเชียวันนี้เคลื่อนไหวทั้งแดนบวก-ลบ ขณะที่ตลาดยุโรปเทรดบ่ายนี้เคลื่อนไหวในแดนบวกจากความคาดหวังการเจรจาเรื่องที่อังกฤษจะออกจากสหภาพยุโรป (Brexit) ส่วนดาวโจนส์ฟิวเจอร์สบวกรับสำนักงานอาหารและยา (FDA) ของสหรัฐฯอนุมัติให้ใช้วัคซีนต้านโควิด-19 ของบริษัท ไฟเซอร์ อิงค์ และ บริษัท ไบโอเอ็นเทค
อย่างไรก็ดี สัปดาห์นี้ให้ติดตามการประชุมคณะกรรมการกำหนดนโยบายการเงินของธนาคารกลางสหรัฐฯ (FOMC) และการประชุมธนาคารกลางอังกฤษ (BoE) รวมถึงดัชนีผู้จัดการฝ่ายจัดซื้อ (PMI) ภาคการผลิตและภาคบริการของยุโรปที่จะทยอยออกมา อีกทั้งติดตามการผลิตภาคอุตสาหกรรมเดือน พ.ย.ของจีน และสหรัฐฯ
สำหรับแนวโน้มการลงทุนในวันพรุ่งนี้ (15 ธ.ค.) นายวีระวัฒน์ กล่าวว่า ตลาดฯมีโอกาสที่จะพักตัว โดยมีแนวรับ 1,470 ถัดไป 1,450-1,440 จุด ส่วนแนวต้าน 1,490-1,500 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย   11,227.33 ล้านบาท  ปิดที่  64.50 บาท  เพิ่มขึ้น  2.75 บาท
KBANK  มูลค่าการซื้อขาย    5,607.08 ล้านบาท  ปิดที่ 117.00 บาท  ลดลง   4.50 บาท
ADVANC มูลค่าการซื้อขาย    4,049.51 ล้านบาท  ปิดที่ 191.00 บาท  เพิ่มขึ้น  2.00 บาท
AOT    มูลค่าการซื้อขาย    3,914,29 ล้านบาท  ปิดที่  64.75 บาท  ลดลง   3.25 บาท
PTT    มูลค่าการซื้อขาย    3,312.19 ล้านบาท  ปิดที่  42.25 บาท  ลดลง   0.75 บาท
ตลาดหุ้นเอเชีย
